# Búrszentmiklós

### A Wikipédiából, a szabad lexikonból.

Búrszentmiklós (szlovákul Borský Mikuláš, németül Bur-Sankt-Niklas) község Szlovákiában a Nagyszombati kerületben a Szenicei járásban. 2001-ben 3803 lakosából 3766 szlovák volt.

## [szerkesztés] Fekvése

Szenicétől 18 km-re délnyugatra fekszik. Búrszentpéter tartozik hozzá.

## [szerkesztés] Története

A község területén a régészeti leletek tanúsága szerint már a rómaiak idején, az 1. században éltek emberek. A 14. században, 1394-ben Zenthmiklos néven a pozsonyi káptalan oklevelében említik először. A 16. században habánok érkeztek a településre, akik főként fazekassággal és késkészítéssel foglalkoztak. A falunak ezt a habánok lakta részét Habánynak nevezik. A települést nem kerülték el a török rajtaütések és szenvedett a Rákóczi-szabadságharc alatt is. 1831-ben súlyos kolerajárvány pusztított a községben, melynek 290 áldozata volt. Ezenkívül több tűzeset is hátráltatta a falu feljődését. 1910-ben 2911, túlnyomórészt szlovák lakosa volt. A trianoni békeszerződésig Pozsony vármegye Malackai járásához tartozott.

## [szerkesztés] Nevezetességei

- Szent Miklós tiszteletére szentelt római katolikus temploma.
- Mária Magdolna tiszteletére szentelt római katolikus kápolnáját 1668-ban Czobor Imre építtette.
- Jan Holly szülőháza.

## [szerkesztés] Híres emberek

- Itt született 1785-ben Jan Holly szlovák költő.

## [szerkesztés] Külső hivatkozások

- Községinfó
- Búrszentmiklós Szlovlákia térképén
- Travelatlas.sk
- Búrszentmiklós története (szlovákul)

A Szenicei járás települései
Szenice (Senica) Aszós (Osuské) · Berencsróna (Rovensko) · Berencsváralja (Podbranč) · Bilkaudvar (Bílkove Humence) · Búrszentmiklós (Borský Mikuláš) · Búrszentgyörgy (Borský Svätý Jur) · Büdöskő (Smrdáky) · Csári (Čáry) · Császkó (Častkov) · Csépányfalva (Štefanov) · Detrekőszentpéter (Plavecký Peter) · Dócs (Dojč) · Halasd (Rybky) · Harádics (Hradište pod Vrátnom) · Jablánc (Jablonica) · Jókút (Kúty) · Korlátkő (Cerová) · Kukló (Kuklov) · Laksárújfalu (Lakšárska Nová Ves) · Luboka (Hlboké) · Morvaszentjános (Moravský Svätý Ján) · Nagykovalló (Koválov) · Nagypetrős (Prietrž) · Ószombat (Sobotište) · Rohó (Rohov) · Sajdikhumenec (Šajdíkove Humence) · Sándorfa (Prievaly) · Sasvár – Morvaőr (Šaštín-Stráže) · Székelyfalva (Sekule) · Szomolánka (Smolinské)

A lap eredeti címe "http://hu.wikipedia.org../../../b/%C3%BA/r/B%C3%BArszentmikl%C3%B3s.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina